Diari Oficial de la Generalitat Valenciana


Sumari del DOGV 7971, del 02-02-2017 (2017/737)

Nou tràmit d'informació pública de la proposta de pla per a la modificació puntual número 18 del Pla general d'ordenació urbana.
--------------------------------------------------------------------------------------------------------------------------------

### Dades del document

Número de DOGV
:   7971

Data del DOGV
:   02-02-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/737


Data del document
:   27-01-2017

Organisme emissor
:   Ajuntament de Riba-roja de Túria

Tipus de document
:   Anunci

Descriptors 

:   * Riba-roja de Túria
    * pla d'urbanisme
    * administració local

Nou tràmit d'informació pública de la proposta de pla per a la modificació puntual número 18 del Pla general d'ordenació urbana. [2017/737]  
Mitjançant l'Acord plenari de data 9 de gener de 2017, es va acordar la contestació d'al·legacions en la informació pública de la modificació puntual número 18 del Pla general d'ordenació urbana de Riba-roja de Túria, per a la regulació de les condicions de determinats usos. El document es publica íntegrament en la pàgina web municipal, www.ribarroja.es, i es transcriu la part dispositiva de l'acord esmentat, que va establir literalment:  
«Primer. Introduir les correccions indicades en el fonament de dret segon com a conseqüència de l'informe del Servei Territorial d'Urbanisme.  
Segon. Estimar o desestimar les al·legacions plantejades per la mercantil Dura Oil, SA, en el sentit expressat en l'informe.  
Tercer. Sotmetre a un nou tràmit d'informació pública per període de 45 dies la proposta de pla per a la modificació puntual número 18 del Pla general d'ordenació urbana de Riba-roja de Túria per a la regulació de les condicions de determinats usos, en la seua redacció després de l'informe del Servei Territorial d'Urbanisme.  
Quart. Publicar anuncis en el Diari Oficial de la Comunitat Valenciana i en un diari no oficial d'àmplia difusió, indicant l'adreça electrònica per a la seua consulta.  
Cinqué. Publicar el document en la pàgina web municipal.  
Sisé. Realitzar consultes a les administracions públiques afectades i notificar l'acord a la mercantil Dura Oil, SL.  
Seté. Mantindre la suspensió de la tramitació i atorgament de llicències en l'àmbit afectat per la present modificació per a aquells usos que contradiguen la regulació continguda en l'instrument d'ordenació sotmés a informació pública».  
  
Contra el present acte de tràmit, d'acord amb el que disposa l'article 112 de la Llei 39/2015, d'1 d'octubre, del procediment administratiu comú de les administracions públiques, i l'article 25 de la Llei 29/1998, de 13 de juliol, reguladora de la jurisdicció contenciosa administrativa, no pot interposar-se recurs en via administrativa ni jurisdiccional; sense perjuí de la possibilitat d'oposar-se a aquest per a la seua consideració en la resolució que pose fi al procediment.  
  
Sense perjuí de tot el que s'exposa, l'interessat podrà interposar el recurs o reclamació que estime pertinents en defensa dels seus drets o interessos.  
  
Riba-roja de Túria, 27 de gener de 2017.- L'alcalde: Roberto P. Raga Gadea.